ddrg/super_eurlex huggingface dataset:
Neuvoston päätös, tehty 1 päivänä lokakuuta 1998, tuottajien ja työntekijöiden etujärjestöjen nimeämisestä laatimaan ehdokasluettelot tuottajien ja työntekijöiden edustajista Euroopan hiili- ja teräsyhteisön neuvoa-antavaan komiteaan 30 päivänä huhtikuuta 1998 tehdyn päätöksen muuttamisesta



Virallinen lehti nro C 317 , 15/10/1998 s. 0002 - 0002



NEUVOSTON PÄÄTÖS, tehty 1 päivänä lokakuuta 1998, tuottajien ja työntekijöiden etujärjestöjen nimeämisestä laatimaan ehdokasluettelot tuottajien ja työntekijöiden edustajista Euroopan hiili- ja teräsyhteisön neuvoa-antavaan komiteaan 30 päivänä huhtikuuta 1998 tehdyn päätöksen muuttamisesta (98/C 317/02) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen 18 artiklan, sekä katsoo, että on syytä nimetä uudet jäsenet Euroopan hiili- ja teräsyhteisön neuvoa-antavaan komiteaan sen toimikauden päätyttyä 3 päivänä maaliskuuta 1998, neuvosto nimesi jäsenvaltioiden hallitusten toimittamien tiedonantojen perusteella 30 päivänä huhtikuuta 1998 (1) tekemällään päätöksellä tuottajien ja työntekijöiden etujärjestöt laatimaan ehdokasluettelot tuottajien ja työntekijöiden edustajista Euroopan hiili- ja teräsyhteisön neuvoa-antavaan komiteaan, ja Yhdistynyt kuningaskunta on esittänyt uuden tiedonannon, ON PÄÄTTÄNYT SEURAAVAA: 1 artikla Muutetaan taulukon 1 osa "Tuottajia edustavat etujärjestöt" seuraavasti: ">TAULUKON PAIKKA> " 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 1 päivänä lokakuuta 1998. Neuvoston puolesta C. EINEM Puheenjohtaja (1) EYVL C 156, 21.5.1998, s. 1.
98/580/EY: Komission päätös, tehty 9 päivänä lokakuuta 1998, naudan tarttuvan rinotrakeiitin hävittämisohjelman hyväksymisestä Italiassa (tiedoksiannettu numerolla K(1998) 2999) (ETA:n kannalta merkityksellinen teksti)



Virallinen lehti nro L 279 , 16/10/1998 s. 0049 - 0049



KOMISSION PÄÄTÖS, tehty 9 päivänä lokakuuta 1998, naudan tarttuvan rinotrakeiitin hävittämisohjelman hyväksymisestä Italiassa (tiedoksiannettu numerolla K(1998) 2999) (ETA:n kannalta merkityksellinen teksti) (98/580/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna direktiivillä 98/46/EY (2), ja erityisesti sen 9 artiklan, sekä katsoo, että Bolzanossa (Italiassa) aloitettiin naudan tarttuvan rinotrakeiitin hävittämisohjelma vuonna 1991, hävittämisohjelma on edelleen käynnissä; ohjelman avulla naudan tarttuva rinotrakeiitti pitäisi saada häviämään Bolzanosta (Italia) tulevaisuudessa, olisi aiheellista hyväksyä tämä ohjelma kolmeksi vuodeksi, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään ohjelma naudan tarttuvan rinotrakeiitin hävittämiseksi Bolzanosta (Italia) vielä kolmeksi vuodeksi. 2 artikla Italian on saatava voimaan 1 artiklassa tarkoitetun ohjelman täytäntöönpanon edellyttävät lait, asetukset ja hallinnolliset määräykset 1 päivään marraskuuta 1998 mennessä. 3 artikla Tämä päätös tulee voimaan 1 päivänä marraskuuta 1998. 4 artikla Tämä päätös on osoitettu kaikille jäsenvaltioille. Tehty Brysselissä 9 päivänä lokakuuta 1998. Komission puolesta Franz FISCHLER Komission jäsen (1) EYVL 121, 29.7.1964, s. 1977/64 (2) EYVL L 198, 15.7.1998, s. 22
98/566/EY: Neuvoston päätös, tehty 20 päivänä heinäkuuta 1998, Euroopan yhteisön ja Kanadan välisen sopimuksen tekemisestä vastavuoroisesta tunnustamisesta



Virallinen lehti nro L 280 , 16/10/1998 s. 0001 - 0002



NEUVOSTON PÄÄTÖS, tehty 20 päivänä heinäkuuta 1998, Euroopan yhteisön ja Kanadan välisen sopimuksen tekemisestä vastavuoroisesta tunnustamisesta (98/566/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan sekä 228 artiklan 4 kohdan kanssa, ottaa huomioon komission ehdotuksen, sekä katsoo, että Lontoossa 14 päivänä toukokuuta 1998 allekirjoitettu Euroopan yhteisön ja Kanadan välinen sopimus vastavuoroisesta tunnustamisesta on neuvoteltu ja se olisi hyväksyttävä, tietyt täytäntöönpanoon liittyvät tehtävät ja erityisesti valtuudet muuttaa tiettyjä seikkoja sopimuksen alakohtaisissa liitteissä on annettu sopimuksella perustetun sekakomitean tehtäväksi, ja olisi vahvistettava asianmukaiset sisäiset käytännöt sopimuksen moitteettoman toiminnan varmistamiseksi, joten on tarpeen valtuuttaa komissio tekemään tiettyjä teknisiä muutoksia sopimukseen sekä tiettyjä päätöksiä sopimuksen täytäntöönpanosta, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Kanadan välinen sopimus vastavuoroisesta tunnustamisesta sekä siihen kuuluvat liitteet. Sopimus ja sen liitteet ovat tämän päätöksen liitteenä. 2 artikla Neuvoston puheenjohtaja välittää edelleen sopimuksen XIX artiklassa tarkoitetun tiedoksiannon yhteisön puolesta. 3 artikla 1. Komissio edustaa yhteisöä sopimuksen XI ja XII artiklassa tarkoitetussa sekakomiteassa sekä alakohtaisissa liitteissä perustetuissa alakohtaisissa sekakomiteoissa neuvoston nimeämän erityiskomitean avustamana. Kuultuaan tätä erityiskomiteaa komissio toteuttaa sopimuksen IX ja X artiklan, XI artiklan 3 kohdan c ja e alakohdassa, XII artiklan b alakohdassa sekä XIII artiklassa ja sopimuksen alakohtaisten liitteiden vastaavissa määräyksissä tarkoitetut nimitykset, tietojenvaihdon ja tarkistuspyynnöt. 2. Komissio määrittää yhteisön kannan sekakomiteassa tai tarvittaessa alakohtaisissa sekakomiteoissa alakohtaisten liitteiden muuttamisesta (sopimuksen XI artiklan 3 kohdan a alakohta ja 4 kohta) ja vaatimustenmukaisuutta arvioivien elinten tarkastuksesta sopimuksen VIII artiklan ja XI artiklan 4 kohdan c alakohdan mukaisesti tehtävien päätösten osalta tämän artiklan 1 kohdassa tarkoitetun erityiskomitean kuulemisen jälkeen. 3. Kaikissa muissa tapauksissa neuvosto päättää sekakomiteassa tai alakohtaisissa sekakomiteoissa yhteisön kannasta määräenemmistöllä komission ehdotuksesta. Samaa menettelyä sovelletaan sopimuksen XV artiklan 3 kohdan ja XIX artiklan 4 kohdan mukaisiin yhteisön päätöksiin. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja
Neuvoston päätös, tehty 9 päivänä marraskuuta 1998, varsinaisen jäsenen nimeämisestä farmasian koulutuksen neuvoa-antavaan komiteaan



Virallinen lehti nro C 346 , 14/11/1998 s. 0003 - 0003



NEUVOSTON PÄÄTÖS, tehty 9 päivänä marraskuuta 1998, varsinaisen jäsenen nimeämisestä farmasian koulutuksen neuvoa-antavaan komiteaan (98/C 346/03) EUROOPAN YHTEISÖJEN NEUVOSTO, joka ottaa huomioon farmasian koulutuksen neuvoa-antavan komitean perustamisesta 16 päivänä syyskuuta 1985 tehdyn neuvoston päätöksen 85/434/ETY (1) ja erityisesti sen 3 ja 4 artiklan, sekä katsoo, että 23 päivänä heinäkuuta 1996 tehdyllä neuvoston päätöksellä (2) K.-W. GLOMBITZA nimettiin varsinaiseksi jäseneksi 22 päivänä heinäkuuta 1999 päättyväksi kaudeksi, ja Saksan hallitus on nimennyt Wolfgang WIEGREBEn K.-W. GLOMBITZAn tilalle, ON PÄÄTTÄNYT SEURAAVAA: Ainoa artikla Nimetään Wolfgang WIEGREBE farmasian koulutuksen neuvoa-antavan komitean varsinaiseksi jäseneksi K.-W. GLOMBITZAn tilalle tämän jäljellä olevaksi toimikaudeksi eli 22 päivään heinäkuuta 1999. Tehty Brysselissä 9 päivänä marraskuuta 1998. Neuvoston puolesta J. FARNLEITNER Puheenjohtaja (1) EYVL L 253, 24.9.1985, s. 43. (2) EYVL C 239, 17.8.1996, s. 5.
Neuvoston päätös, tehty 9 päivänä marraskuuta 1998, arkkitehtikoulutuksen neuvoa-antavan komitean varsinaisen jäsenen nimeämisestä



Virallinen lehti nro C 346 , 14/11/1998 s. 0001 - 0001



NEUVOSTON PÄÄTÖS, tehty 9 päivänä marraskuuta 1998, arkkitehtikoulutuksen neuvoa-antavan komitean varsinaisen jäsenen nimeämisestä (98/C 346/01) EUROOPAN YHTEISÖJEN NEUVOSTO, joka ottaa huomioon arkkitehtikoulutuksen neuvoa-antavan komitean perustamisesta 10 päivänä kesäkuuta 1985 tehdyn neuvoston päätöksen 85/385/ETY (1) ja erityisesti sen 3 ja 4 artiklan, sekä katsoo, että neuvosto nimesi 26 päivänä helmikuuta 1996 (2) tehdyllä päätöksellään Béatrice BELLYNCK-DOISYn komitean varsinaiseksi jäseneksi 25 päivänä helmikuuta 1999 päättyväksi toimikaudeksi, ja Ranskan hallitus on nimennyt Raphaël HACQUINin Béatrice BELLYNCK-DOISYn tilalle, ON PÄÄTTÄNYT SEURAAVAA: Ainoa artikla Nimetään Raphaël HACQUIN arkkitehtikoulutuksen neuvoa-antavan komitean varsinaiseksi jäseneksi Béatrice BELLYNCK-DOISYn tilalle tämän jäljellä olevaksi toimikaudeksi eli 25 päivään helmikuuta 1999. Tehty Brysselissä 9 päivänä marraskuuta 1998. Neuvoston puolesta J. FARNLEITNER Puheenjohtaja (1) EYVL L 223, 21.8.1985, s. 26. (2) EYVL C 74, 14.3.1996, s. 1.
Neuvoston päätös, tehty 19 päivänä lokakuuta 1998, Euroopan elin- ja työolojen kehittämissäätiön hallintoneuvoston varsinaisten jäsenten ja varajäsenten nimeämisestä



Virallinen lehti nro C 336 , 04/11/1998 s. 0001 - 0003



NEUVOSTON PÄÄTÖS, tehty 19 päivänä lokakuuta 1998, Euroopan elin- ja työolojen kehittämissäätiön hallintoneuvoston varsinaisten jäsenten ja varajäsenten nimeämisestä (98/C 336/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1), sellaisena kuin se on viimeksi muutettuna asetuksella (ETY) N:o 1947/93 (2), ja erityisesti sen 6 artiklan, ottaa huomioon jäsenvaltioiden hallitusten (jäsenvaltioiden hallitusten edustajien osalta) ja komission (työntekijäjärjestöjen ja työnantajajärjestöjen edustajien osalta) esittämät ehdokasluettelot, sekä katsoo, että 7 päivänä marraskuuta 1994 tekemällään päätöksellä (3) neuvosto nimesi Euroopan elin- ja työolojen kehittämissäätiön hallintoneuvoston varsinaiset jäsenet ja varajäsenet 7 päivänä marraskuuta 1994 alkavaksi ja 6 päivänä marraskuuta 1997 päättyväksi toimikaudeksi, on aiheellista nimetä kolmen vuoden toimikaudeksi jäsenvaltioiden hallituksia sekä työntekijärjestöjä ja työnantajajärjestöjä edustavat varsinaiset jäsenet ja varajäsenet, ja komission on nimettävä omat edustajansa hallintoneuvostoon, ON PÄÄTTÄNYT SEURAAVAA: 1 artikla Nimetään seuraavat henkilöt Euroopan elin- ja työolojen kehittämissäätiön hallintoneuvoston varsinaisiksi jäseniksi ja varajäseniksi 19 päivänä lokakuuta 1998 alkavaksi ja 18 päivänä lokakuuta 2001 päättyväksi toimikaudeksi: I. >TAULUKON PAIKKA> II. >TAULUKON PAIKKA> III. >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 19 päivänä lokakuuta 1998. Neuvoston puolesta Puheenjohtaja W. MOLTERER (1) EYVL L 139, 30.5.1975, s 1. (2) EYVL L 181, 23.7.1993, s. 13. (3) EYVL C 318, 15.11.1994, s. 1.
Neuvoston päätös, tehty 22 päivänä lokakuuta 1998, tanskalaisen jäsenen nimeämisestä Euroopan hiili- ja teräsyhteisön neuvoa-antavan komitean käyttäjien ja kaupan edustajien ryhmään



Virallinen lehti nro C 337 , 05/11/1998 s. 0001 - 0001



NEUVOSTON PÄÄTÖS, tehty 22 päivänä lokakuuta 1998, tanskalaisen jäsenen nimeämisestä Euroopan hiili- ja teräsyhteisön neuvoa-antavan komitean käyttäjien ja kaupan edustajien ryhmään (98/C 337/01) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, sekä katsoo, että neuvosto nimesi 12 päivänä lokakuuta 1998 (1) tekemällään päätöksellä Euroopan hiili- ja teräsyhteisön neuvoa-antavan komitean jäsenet 12 päivänä lokakuuta 1998 alkavaksi ja 11 päivänä lokakuuta 2000 päättyväksi kaudeksi, lukuun ottamatta käyttäjien ja kaupan edustajien ryhmän tanskalaista jäsentä ja yhtä työntekijäryhmän brittiläistä jäsentä, Tanskan hallitus on esittänyt ehdokasluettelon, ja on aiheellista nimetä Euroopan hiili- ja teräsyhteisön neuvoa-antavan komitean käyttäjien ja kaupan edustajien ryhmän tanskalainen jäsen, ON PÄÄTTÄNYT SEURAAVAA: 1 artikla Nimetään seuraava henkilö Euroopan hiili- ja teräsyhteisön neuvoa-antavan komitean jäseneksi 22 päivänä lokakuuta 1998 alkavaksi ja 11 päivänä lokakuuta 2000 päättyväksi kaudeksi: KÄYTTÄJIEN JA KAUPAN EDUSTAJIEN RYHMÄ TANSKA Anders LADEFOGED 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 22 päivänä lokakuuta 1998. Neuvoston puolesta W. MOLTERER Puheenjohtaja (1) EYVL C 330, 28.10.1998, s. 5.
98/621/EY: Komission päätös, tehty 27 päivänä lokakuuta 1998, nautojen tarttuvaa rhinotracheitis bovinae -tautia koskevista lisätakeista yhteisön alueen tiettyihin osiin tarkoitettujen nautojen osalta tehdyn päätöksen 95/109/EY muuttamisesta kolmannen kerran Italian osalta (tiedoksiannettu numerolla K(1998) 3237) (ETA:n kannalta merkityksellinen teksti)



Virallinen lehti nro L 296 , 05/11/1998 s. 0015 - 0015



KOMISSION PÄÄTÖS, tehty 27 päivänä lokakuuta 1998, nautojen tarttuvaa rhinotracheitis bovinae -tautia koskevista lisätakeista yhteisön alueen tiettyihin osiin tarkoitettujen nautojen osalta tehdyn päätöksen 95/109/EY muuttamisesta kolmannen kerran Italian osalta (tiedoksiannettu numerolla K(1998) 3237) (ETA:n kannalta merkityksellinen teksti) (98/621/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna direktiivillä 98/46/EY (2), ja erityisesti sen 9 artiklan 3 kohdan, Bolzanossa (Italia) aloitettiin naudan tarttuvan rinotrakeiitin hävittämisohjelma vuonna 1991; tämä ohjelma on hyväksytty komission päätöksellä 98/580/EY (3) kolmeksi vuodeksi, hävittämisohjelma on edelleen käynnissä; ohjelman avulla naudan tarttuva rinotrakeiitti pitäisi saada häviämään Bolzanosta kokonaan, komission päätöksessä 95/109/EY (4), sellaisena kuin se on viimeksi muutettuna komission päätöksellä 98/548/EY (5), säädetään nautojen tarttuvaa rinotrakeiittia koskevista eräistä lisätakeista yhteisön alueen tiettyihin osiin tarkoitettujen nautojen osalta; tässä päätöksessä tarkoitetut takeet voidaan antaa myös Bolzanolle, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään komission päätöksen 95/109/EY liitteeseen seuraava rivi: >TAULUKON PAIKKA> . 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä lokakuuta 1998. Komission puolesta Franz FISCHLER Komission jäsen (1) EYVL 121, 29.7.1964, s. 1977/64 (2) EYVL L 198, 15.7.1998, s. 22 (3) EYVL L 279, 16.10.1998, s. 49 (4) EYVL L 79, 7.4.1995, s. 32 (5) EYVL L 263, 26.9.1998, s. 35
98/622/EY: Komission päätös, tehty 27 päivänä lokakuuta 1998, tiettyjen elävien eläinten ja eläintuotteiden tuonnista Zimbabwesta ja Falklandinsaarilta sekä neuvoston päätöksen 79/542/ETY muuttamisesta (tiedoksiannettu numerolla K(1998) 3239) (ETA:n kannalta merkityksellinen teksti)



Virallinen lehti nro L 296 , 05/11/1998 s. 0016 - 0020



KOMISSION PÄÄTÖS, tehty 27 päivänä lokakuuta 1998, tiettyjen elävien eläinten ja eläintuotteiden tuonnista Zimbabwesta ja Falklandinsaarilta sekä neuvoston päätöksen 79/542/ETY muuttamisesta (tiedoksiannettu numerolla K(1998) 3239) (ETA:n kannalta merkityksellinen teksti) (98/622/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinlääkinnällisiä tarkastuksia koskevista ongelmista nautaeläinten, lampaiden, vuohien ja sikojen, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 3 artiklan, sekä katsoo, että neuvoston päätöksessä 79/542/ETY (3), sellaisena kuin se on viimeksi muutettuna komission päätöksellä 98/594/EY (4), vahvistetaan luettelo niistä kolmansista maista, joista jäsenvaltiot sallivat nautaeläinten, sikojen, hevoseläinten, lampaiden ja vuohien sekä tuoreen lihan ja lihavalmisteiden tuonnin, yhteisön eläinlääkärien tekemän tarkastuskäynnin perusteella vaikuttaa siltä, että Zimbabwen ja Falklandinsaarien eläinlääkintäyksiköt ovat rakenteeltaan tarpeeksi selkeät ja järjestyneet, Zimbabwe ja Falklandinsaaret olisi lisättävä luetteloon kolmansista maista, joista jäsenvaltioiden on sallittava luonnonvaraisten eläinten lihan tuonti, Falklandinsaaret olisi lisättävä luetteloon kolmansista maista, joista jäsenvaltioiden on sallittava elävien eläinten sekä naudan- ja lampaansukuisten eläinten lihan tuonti, päätös 79/542/ETY olisi muutettava vastaavasti, säädetään erityisistä eläinten terveyttä koskevista edellytyksistä ja eläinlääkärintodistuksista nautaeläinten, sikojen, hevoseläinten, lampaiden ja vuohien, tuoreen lihan ja lihavalmisteiden tuontia varten kyseisen kolmannen maan eläinten terveystilanteen mukaan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 79/542/ETY liitteessä oleva osa I tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä lokakuuta 1998. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 24, 30.1.1998, s. 31 (3) EYVL L 146, 14.6.1979, s. 15 (4) EYVL L 286, 23.10.1998, s. 53 LIITE "Tuonnin on täytettävä asiaa koskevat eläinten terveyden ja kansanterveyden vaatimukset. >TAULUKON PAIKKA> "
98/612/YUTP: Neuvoston päätös, tehty 26 päivänä lokakuuta 1998, Burmasta/Myanmarista määritellyn yhteisen kannan 96/635/YUTP muuttamisesta



Virallinen lehti nro L 291 , 30/10/1998 s. 0001 - 0001



NEUVOSTON PÄÄTÖS, tehty 26 päivänä lokakuuta 1998, Burmasta/Myanmarista määritellyn yhteisen kannan 96/635/YUTP muuttamisesta (98/612/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, sekä katsoo, että neuvoston Euroopan unionista tehdyn sopimuksen J.2 artiklan perusteella Burmasta/Myanmarista 28 päivänä lokakuuta 1996 määrittelemän yhteisen kannan 96/635/YUTP (1), jota on muutettu päätöksellä 98/107/YUTP (2) ja jatkettu päätöksellä 98/303/YUTP (3), voimassaolo päättyy 29 päivänä lokakuuta 1998, yhteisen kannan 96/635/YUTP 6 kohta huomioon ottaen olisi yhteistä kantaa edelleen jatkettava, Burman sisäinen tilanne huononee edelleen, oppositioaktivisteja ja erityisesti parlamenttiin valittuja edustajia pidetään pidätettyinä ja Burman viranomaiset eivät ole toteuttaneet toimenpiteitä demokratian ja kansallisen sovinnon aikaansaamiseksi, ja tässä tilanteessa yhteisen kannan 96/635/YUTP nojalla toteutettuja rajoittavia toimenpiteitä on vahvistettava, ON PÄÄTTÄNYT SEURAAVAA: 1 artikla Yhteisen kannan 96/635/YUTP voimassaoloa jatketaan 29 päivään huhtikuuta 1999. 2 artikla Muutetaan yhteiseen kannan 96/635/YUTP 5 kohdan b alakohta seuraavasti: "b) toteuttaa seuraavat lisätoimenpiteet: i) evätään maahantuloviisumit ja kauttakulkuviisumit Burman valtion rauhan ja kehityksen neuvoston (SPDC) johtavassa asemassa olevilta jäseniltä ja heidän perheenjäseniltään, sekä matkailualasta vastaavilta Burman viranomaisilta; ii) evätään maahantuloviisumit ja kauttakulkuviisumit niiltä sotavoimien ja turvallisuusjoukkojen johtavassa asemassa olevilta jäseniltä, jotka suunnittelevat ja toteuttavat Burman/Myanmarin demokratiaan siirtymisen estävää politiikkaa tai hyötyvät siitä, sekä heidän perheenjäseniltään; iii) pidättäydytään hallitusten korkean tason (ministeritaso ja poliittisten osastojen päällikkö- tai ylempi virkamiestaso) kahdenvälisistä vierailuista Burmaan/Myanmariin" 3 artikla Tämä päätös julkaistaan virallisessa lehdessä. Tehty Luxemburgissa 26 päivänä lokakuuta 1998. Neuvoston puolesta W. SCHÜSSEL Puheenjohtaja (1) EYVL L 287, 8.11.1996, s. 1 (2) EYVL L 32, 6.2.1998, s. 13 (3) EYVL L 138, 9.5.1998, s. 5
98/608/YUTP: Neuvoston päätös, tehty 26 päivänä lokakuuta 1998, neuvoston Euroopan unionista tehdyn sopimuksen J.3 artiklan perusteella Euroopan unionin erikoislähettilään nimeämisestä Lähi-idän rauhanprosessiin hyväksymän yhteisen toiminnan 96/676/YUTP muuttamisesta



Virallinen lehti nro L 290 , 29/10/1998 s. 0004 - 0004



NEUVOSTON PÄÄTÖS, tehty 26 päivänä lokakuuta 1998, neuvoston Euroopan unionista tehdyn sopimuksen J.3 artiklan perusteella Euroopan unionin erikoislähettilään nimeämisestä Lähi-idän rauhanprosessiin hyväksymän yhteisen toiminnan 96/676/YUTP muuttamisesta (98/608/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, sekä katsoo, että yhteinen toiminta 96/676/YUTP 25 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen J.3 artiklan perusteella Euroopan unionin erikoislähettilään nimeämisestä Lähi-idän rauhanprosessiin (1), sellaisena kuin se on jatkettuna 22 päivänä heinäkuuta 1997 annetulla neuvoston päätöksellä 97/475/YUTP (2), päättyy 25 päivänä marraskuuta 1998, ja Euroopan unioni katsoo, että tätä yhteistä toimintaa olisi edelleen jatkettava 31 päivään joulukuuta 1999 saakka ja sen soveltamisalaa olisi laajennettava siten, että siihen sisällytetään turvallisuuskysymykset neuvoston 9 päivänä huhtikuuta 1998 antaman, Euroopan unionin ja Palestiinan välistä turvallisuusyhteistyötä koskevan yhteisen julkilausuman mukaisesti, tarkoituksena avustaa palestiinalaisia Oslon sopimusten mukaisten, turvallisuutta koskevien sitoutumusten noudattamisessa, ON PÄÄTTÄNYT SEURAAVAA: 1 artikla Jatketaan yhteisen toiminnan 96/676/YUTP voimassaoloa 31 päivään joulukuuta 1999. 2 artikla Lisätään yhteisen toiminnan 96/676/YUTP 2 artiklan ensimmäiseen kohtaan luetelmakohta seuraavasti: "- kehittää yhteistyötä turvallisuuskysymyksissä 9 päivänä huhtikuuta 1998 perustetussa EU:n ja palestiinalaishallinnon pysyvässä turvallisuuskomiteassa" 3 artikla Yhteiseen toimintaan 96/676/YUTP, sellaisena kuin se on muutettuna 1 ja 2 artiklalla, liittyvien menojen kattamiseksi otetaan Euroopan yhteisöjen yleiseen talousarvioon seuraavat enimmäismäärät: - varainhoitovuodeksi 1998 0,450 miljoonaa ecua, - varainhoitovuodeksi 1999 2,4 miljoonaa ecua. 4 artikla Tämä päätös tulee voimaan päivänä, jona se tehdään. 5 artikla Tämä päätös julkaistaan virallisessa lehdessä. Tehty Luxemburgissa 26 päivänä lokakuuta 1998. Neuvoston puolesta W. SCHÜSSEL Puheenjohtaja (1) EYVL L 315, 4.12.1996, s. 1 (2) EYVL L 205, 31.7.1997, s. 1